Angelica ei ollut itse paikalla kun saavuimme kohteeseen, mutta saimme häneltä selkeät ohjeet, miten pääsemme sisälle. Talo oli juuri sellainen kuin kuvista ja tiedoista ilmeni. Yllätyimme, että jopa pyyhkeet ja pesuaineet kuuluivat palveluun. Keittiö oli hyvin varusteltu kahvikoneineen, johon oli myös kahvikapselit ja hyvää kahvia olikin, kiitos. Allasalue oli tosi viihtyisä ja aloitimmekin päivät aina auringonotolla uima-altaan reunalla. Välistä oli mukava pulahtaa kirkkaaseen ja puhtaaseen allasveteen. Kylpyhuone oli viihtyisä ja ihanan tilava. Erinomaista oli myös se, että kohteessa oli pyykinpesukone ja kuivausrumpu, joten vaatteetkin sai pakata kotiin lähtiessä puhtaana mukaan. Kaikin puolin loistava talovalinta hyvällä paikalla, jossa oli myös yksi parkkipaikka omalla pihalla. Vain kerran jouduimme 10 päivän oleskelun jälkeen parkkeeraamaan auton tien varteen, kun pihatalon vuokrannut varaaja oli ehtinyt ennemmin auton siihen laittaa. Suosittelen kohdetta lämpimästi. Ainoa huono puoli oli, että vuoteita oli pedattu vain neljälle; toisen makuuhuoneen parivuode ja toisen makuuhuoneen kaksi vuodetta. Viides seurueemme jäsen nukkui sitten olohuoneessa sijaitsevassa Futon-sohvassa, johon löytyi vain ylisuuret lakanat ja isot päiväpeittoa muistuttavat chenilleviltit.